Un espectacle de carrer convida als xiquets i xiquetes d'Alaquàs a la inauguració de les Instal·lacions Esportives del Terç
29/01/2010

# Un espectacle de carrer convida als xiquets i xiquetes d'Alaquàs a la inauguració de les Instal·lacions Esportives del Terç

*   29/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11841

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11841%2F0&title=Ajuntament%20d%27Alaqu%C3%A0s.%20Premsa.Un%20espectacle%20de%20carrer%20convida%20als%20xiquets%20i%20xiquetes%20d%27Alaqu%C3%A0s%20a%20la%20inauguraci%C3%B3%20de%20les%20Instal%26%23183%3Blacions%20Esportives%20del%20Ter%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11841/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11841/29012010passacarrer_1_Form_4.jpg)](https://www.alaquas.org/ficheros/documentos/2010/2/11841/29012010passacarrer_1_Form_10.jpg "<a href='https://www.alaquas.org/ficheros/documentos/2010/2/11841/29012010passacarrer_1_Form_10.jpg' target=_blank><i class='fa fa-external-link' aria-hidden='true'></i>.Un espectacle de carrer convida als xiquets i xiquetes d'Alaquàs a la inauguració de les Instal&#183;lacions Esportives del Terç</a>")

Un grup de xanquers i la xaranga de la Unió Musical d'Alaquàs visiten els col·legis de la ciutat per anunciar l'espectacle "Alaquàs 2010" que es celebrarà demà dissabte a les 19 hores al Terç.

Un espectacle de carrer protagonitzat per un grup de xanquers i per la xaranga de la Unió Musical d'Alaquàs han visitat hui els col·legis d'Alaquàs per anunciar l'espectacle "Alaquàs 2010" que es celebrarà demà dissabte 30 de gener a les 19 hores de la vesprada amb motiu de la inauguració de les Instal·lacions Esportives del Terç.

Els xanquers han repartit als xiquets i xiquetes d'Alaquàs les invitacions a l'espectacle per convidar-los personalment a aquest acte en que participaran més de 700 veïns i veïnes d'Alaquàs.

L'espectacle teatral i piromusical, protagonitzat pels clubs esportius i per les entitats culturals i ciutadanes d'Alaquàs amb la col·laboració del grup valencià de teatre Carros de Foc, donarà per inaugurades el dissabte 30 de gener les noves instal·lacions esportives del Terç. Aquest projecte ha estat finançat amb els 5,3 milions d'euros provinents del Pla Estatal d'Inversió Local del Govern d'Espanya i ha generat un total de 70 llocs de treball.

Aquest acte donarà inici a tota una programació esportiva i cultural que se celebrarà al llarg de tota la setmana. De l'1 al 7 de febrer s'ha programat una Setmana de Portes Obertes i es realitzaran visites específiques per a les associacions i els col·lectius, així com activitats escolars relacionades amb l'esport.

El dia 3 de febrer a les 20 hores, l'equip de futbol C.D'Alaquàs s'enfrontarà al València CF, en el que serà el primer partit que es dispute en els nous camps de futbol. L'endemà, el 4 de febrer a les 20 hores, jugaran la C.D. Walter i el Levante U.D.

El dissabte 6 de febrer tindrà lloc una Matinal d'Atletisme organitzada pel Club d'Atletisme d'Alaquàs en la qual participaran diferents atletes d'elit de la Comunitat Valenciana, entre elles, l'alaquasera Begoña Navarro, atleta de categoria nacional en la modalitat de salt de longitud.

Es comptarà també amb la participació d'altres atletes de prestigi internacional com l'atleta cec David Casinos, considerat el millor llançador del món al proclamar-se medalla d'or paralímpic de llançament de pes en els Jocs Paralímpics de Pekín 2008, Atenes 2004 i Sidney 2000. Va ser també el banderer espanyol en els Jocs Paralímpics de Pekín 2008.

En la Matinal participaran també diversos atletes de categoria nacional com la llançadora de pes Martina de la Puente; el migfondista Jose Antonio Redolar; l'atleta en la modalitat salt d'altura Miguel Ángel Chando, i el velocista Miguel Cosín. En la matinal exercirà de comentarista Recadero Agulló.

El dissabte se celebraran també partits de les diferents categories de l'EMDA CF i exhibicions de pesca a càrrec del Club de Pescadors d'Alaquàs. Tant de dissabte com diumenge hi haurà animació infantil i una fira d'entitats i clubs esportius.

El Projecte de Remodelació de les instal·lacions esportives del Terç ha sigut una aposta de l'Ajuntament d'Alaquàs per a donar resposta a les demandes ciutadanes dels diferents clubs esportius. El nou poliesportiu és ara un nou espai recreatiu i d'oci, totalment renovat on destaca la construcció de cinc camps de futbol dotats de gespa artificial, una nova pista d'atletisme, moderns vestuaris per a tots els clubs, grades amb més espai i una nova cafeteria.